ट्रंप के आरोप बा कि एह समझौता के अनुसार भारत आ चीन नियर ढेर कार्बन उत्सर्जन करे वाला देसन के ऊ आर्थिक मदद काहें करें जबकि एकरा से सभसे ढेर फायदा भारत आ चीन जइसन देसन के बा। भारतीय नेता लोग कहल कि ट्रंप के एह फैसला से भारत के प्रतिबद्धता पर कौनों परभाव न पड़ी भारत एह समझौता में बनल रही। भारतीय परधान मंत्री नरेंद्र मोदी के पेरिस दौरा (जून 2017) के समय उनके द्वारा घोषणा कइल गइल कि भारत जेतना लक्ष्य दिहल गइल बा ओकरा से आगे बढ़ के दुनिया के जलवायु बदलाव के रोके खाती कोसिस करी।